OpenLLM-France/wikimedia huggingface dataset:
# Tava

Una tava(h), tawa(h), teghna(h), tabbakhe(y), tapa, saj, o sac és una paella de fregir còncava o convexa amb forma de disc, normalment feta de ferro de fosa, làmina d'acer o d'alumini. Es fa servir en la gastronomia del sud d'Àsia, l'Àsia central i Àsia occidental o la del Caucas per a guisar una gran varietat de pa pla, o com a paella per a fregir la carn. A Àsia occidental el tava/saj és invariablement convex, mentre al sud d'Àsia del sud pot ser concau o convex.

## Etimologia

En gairebé tots els idiomes indoaris com el punjabí, hindi i urdu tawaa significa paella aquesta paraula està emparentada amb el persa tava(h)/tawa(h), i amb el georgià tapa (ტაფა); mentre que en els idiomes túrquics el terme saj (literalment làmina de metall), s'escriu saç o sac en turc i àrab.

## Usos

Un tava o saj es fa servir per a coure pans plans i creps: pita, naan, marquq, roti, chapati, paratha, chaap, pav bhaji, chaat, dosa, manqúixa i pesarattu.
* Pa saj cuinat en un 'saj'
* Dona palestina cuinant un pa markook en un saj a Cisjordània.
* Markook guisant-se en un saj.
* Un saç de gas en un restaurant prop d'Antalya

## Referències

* ↑ http://dsalsrv02.uchicago.edu/cgi-bin/philologic/getobject.pl?c.2:1:4537.platts Arxivat 2021-01-08 a Wayback Machine.
* ↑ Maxime Rodinson, et al., Medieval Arab cookery, 2001, p. 154
* ↑ Suad Joseph, Afsaneh Najmabadi, Encyclopedia of Women & Islamic Cultures: Family, body, sexuality and health, 2005, p. 109

## Enllaços externs

* «Your Desi (Indian) Kitchen on the Net». Arxivat de l'original el 2008-04-08. [Consulta: 1r abril 2008].
* «Pots, Pans, and Griddles». Arxivat de l'original el 2008-10-14. [Consulta: 1r maig 2008].
* «"Saj Femmes" - Blog: Land and People». [Consulta: 21 febrer 2008].
# Peter John Freyd

Peter John Freyd (nascut el 6 de febrer de 1936 a Evanston, Illinois) és un matemàtic americà, professor de la Universitat de Pennsilvània, conegut per la seva feina sobre la teoria de categories i per fundar la False Memory Syndrome Foundation.
Freyd potser és més conegut pel teorema de functors adjunts. Fou l'autor del llibre Abelian Categories: An Introduction to the Theory of Functors. Aquesta obra acaba amb proves del teorema de Freyd-Mitchell. A més, el nom de Freyd s'associa amb el polinomi de HOMFLYPT de la teoria de nusos, i ell i Scedrov van originar el concepte matemàtic d'al·legoria.
El 2012 va esdevenir fellow de l'American Mathematical Society.
Freyd i la seva dona Pamela van fundar la False Memory Syndrome Foundation el 1992, després que Freyd fos acusat d'abús sexual per la seva filla Jennifer. Freyd nega l'acusació.

## Publicacions

* Peter J. Freyd, Abelian Categories, an Introduction to the Theory of Functors. Harper & Row (1964). Disponible en línia.
* Peter J. Freyd and Andre Scedrov: Categories, Allegories. North-Holland (1999). ISBN 0-444-70368-3.
* Freyd Peter J «Path Integrals, Bayesian Vision, and Is Gaussian Quadrature Really Good?». Electr. Notes Theor. Comput. Sci, 29, 1999.
* Freyd Peter J., O'Hearn Peter W., Power A. John, Takeyama Makoto, Street R., Tennent Robert D. «Bireflectivity». Theor. Comput. Sci, 228, 1–2, 1999, pàg. 49–76.

## Referències

* ↑ American Men and Women of Science, Thompson Gale, 2005
* ↑ List of Fellows of the American Mathematical Society, retrieved 2012-12-29.
* 1 2 Diana E. H. Russell. The Secret Trauma: Incest in the Lives of Girls and Women. Basic Books, 1987. xx–xxi.
* ↑ Freyd, J. (1996) Betrayal Trauma: The Logic of Forgetting Child Abuse. Cambridge, MA: Harvard University Press. The history of the confrontations between the Freyds and their daughter Jennifer is recounted in the Afterword, pages 197–199.
* ↑ "One family's tragedy spawns national group", The Baltimore Sun, September 12, 1994. Available on the web at Skeptic Files Arxivat 2009-04-08 a Wayback Machine.
* ↑ Linton, F. E. J. «Review of Abelian categories: an introduction to the theory of functors by Peter Freyd». Bull. Amer. Math. Soc., 71, 4, 1965, pàg. 577–580. DOI: 10.1090/s0002-9904-1965-11342-8.

## Enllaços externs

* Peter John Freyd al Mathematics Genealogy Project.
* Versions imprimibles de Abelian categories, an introduction to the theory of functors.
# Federació Mundial per a la Salut Mental

La Federació Mundial per a la Salut Mental (en anglès: World Federation for Mental Health, WFMH) és una organització no governamental (ONG) internacional, que inclou voluntaris ciutadans i antics pacients. Va ser fundada el 1948, a la mateixa dècada que les l'Organització de les Nacions Unides (ONU) i l'Organització Mundial de la Salut (OMS).

## Objectius

L'objectiu d'aquesta organització internacional inclou:
* La prevenció de trastorns mentals i emocionals.
* El tractament i la cura adequats de les persones amb aquests trastorns.
* La promoció de la salut mental.

## Presidents

* John Rawlings Rees - Primer president
* Frank Fremont-Smith - Segon president
* Margaret Mead (1956 to 1957)
* Brock Chisholm (1957 to 1958)
* Morris Carstairs (1968 to 1972)
* Eugene Brody (1981-1983)

## Membres notables

* Helmuth Ehrhardt - Membre del consell executiu
* Werner Villinger - Psiquiatra alemany
* Tsung-yi Lin - President honorari

## Vegeu també

* Dia Mundial per a la Prevenció del Suïcidi

## Referències

* ↑ Brody EB «The World Federation for Mental Health: its origins and contemporary relevance to WHO and WPA policies». World Psychiatry, vol. 3, 01-02-2004, pàg. 54–5. PMC: 1414666. PMID: 16633456.
* ↑ «WFMH» (en anglès). WFMH. [Consulta: 10 setembre 2019].
# Sorex averini

Sorex averini és una espècie de mamífer de la família de les musaranyes (Soricidae). Viu a la regió del baix Dnièper, a Ucraïna. Alguns autors consideren que es tracta d'una subespècie o al·lospècie de Sorex araneus.
# Gran Premi de Bèlgica del 1956

Resultats del Gran Premi de Bèlgica de Fórmula 1 disputat la temporada 1956 al circuit de Spa Francorchamps el 3 de juny del 1956.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 8 | Peter Collins | Ferrari | 36 | 2h 40' 00. 3 | 3 | 8 |
| 2 | 6 | Paul Frere | Ferrari | 36 | + 1' 51. 3 min. | 8 | 6 |
| 3 | 34 | Cesare Perdisa Stirling Moss | Maserati | 36 | + 3' 16. 6 min. | 9 | 2 3 |
| 4 | 10 | Harry Schell | Vanwall | 35 | + 1 Volta | 6 | 3 |
| 5 | 22 | Luigi Villoresi | Maserati | 34 | + 2 Voltes | 11 | 2 |
| 6 | 20 | André Pilette | Ferrari | 33 | + 3 Voltes | 16 | |
| 7 | 32 | Jean Behra | Maserati | 33 | + 3 Voltes | 4 | |
| 8 | 24 | Louis Rosier | Maserati | 33 | + 3 Voltes | 10 | |
| Ret | 2 | Juan Manuel Fangio | Ferrari | 23 | Transmissió | 1 | |
| Ret | 12 | Maurice Trintignant | Vanwall | 11 | Prob. amb el combustible | 7 | |
| Ret | 30 | Stirling Moss | Maserati | 10 | Rodes | 2 | |
| Ret | 4 | Eugenio Castellotti | Ferrari | 10 | Transmissió | 5 | |
| Ret | 28 | Piero Scotti | Connaught - Alta | 10 | Motor | 12 | |
| Ret | 26 | Horace Gould | Maserati | 2 | Caixa canvi | 15 | |
| Ret | 36 | Paco Godia | Maserati | 0 | Accident | 13 | |

## Altres

* Pole: Juan Manuel Fangio 4' 09. 8
* Volta ràpida: Stirling Moss 4' 14. 7 (a la volta 30)

## Referències

* «Web Oficial de la Fórmula 1». [Consulta: 28 - 05 - 2010].
# It's All True

It's All True és el quart àlbum d'estudi del duo canadenc de música indie electrònica Junior Boys, la publicació del qual ha estat anunciada per al 14 de juny de 2011.

## Llista de cançons

| Nº | Títol | Durada |
| 1 | Itchy Fingers | |
| 2 | Playtime | |
| 3 | You'll Improve Me | |
| 4 | A Truly Happy Ending | |
| 5 | The Reservoir | |
| 6 | Second Chance | |
| 7 | Kick The Can | |
| 8 | ep | 5:42 |
| 9 | Banana Ripple | |

## Referències

* ↑ «Anunci fet per la discogràfica Domino Records». [Consulta: 11 març 2011].
# Eugenio De Rossi

tEugenio De Rossi (Brescia, 12 de març de 1863 – Roma, 12 de juny de 1929) va ser un militar que pertanyia als bersaglieri i alhora agent secret italià que fou un protagonista clau durant algunes batalles de la Primera Guerra Mundial.
# Pere García Lorente

Pere García Lorente va ser un animador, guionista, humorista gràfic i historietista català (1920-1992).

## Biografia

Va treballar com animador a la primera pel·lícula llarga en color feta a Europa de dibuixos animats, Garbancito de la Mancha. Dibuixant de grans recursos expressius va treballar per revistes com Nicolás, Tururut i diverses publicacions de l'editorial Bruguera. L'any 1962 crearia acudits gràfics per Diari de Barcelona. En català crearia els personatges Kim i Tap per Patufet. Va ser codirector amb Vicente Roso d'Ediciones Clíper en funcions de director artístic, i també va ser cofundador del cèlebre Estudio Alex (con Enric Badía Romero y Ramón Monzón).
Va col·laborar en diversos projectes de revistes d'humor impulsats per dibuixants com Tururut! (1953), sota la batuta de Cesc, o Locus (1955-1956), dirigida per Muntañola. Al costat d'Enric Badia Romero i Ramon Montsó va fundar els Estudis Alex, una acadèmia d'ensenyança de dibuix per correspondència (1958). Treballà per a l'Bruguera amb sèries com Maximo Mini (1971),. A Patufet hi va dibuixar la sèrie Kim i Tap i un gran nombre d'acudits gràfics.
Als anys setanta va donar un gir en la seva trajectòria professional, passant a dibuixar per al mercat adult en diferents diaris de Barcelona i en revistes satíriques com Mata Ratos, Barrabás (1972) i en alguns números d'El Papus (1973), en publicacions esportives com Don Balón o El Mundo Deportivo i en diaris com el Diari de Barcelona.
Entre altres distincions, obtingué el premi Heraclio Fournier (1966).

## Obra

| Any | Títol | Publicació | Editorial |
| 1946 | Nicolás | Coyote | Cliper |
| 1948 | Don Duro | Nicolás | Cliper |
| 1948 | Cacotín | Nicolás | Cliper |
| 1948 | Arturito, el Trovador | Nicolás | Cliper |
| 1948 | Canuto | Pulgarcito" | Bruguera |
| 1952 | Simplicio | Pulgarcito | Bruguera |
| 1951 | Microbio | El DDT" | Bruguera |
| 1952 | Violeto | El DDT | Bruguera |
| 1964 | El tendero Sisebuto y su aprendiz, que es un bruto | Tío Vivo | Bruguera |
| 1971 | Máximo Mini | Tío Vivo | Bruguera |
| 1972 | Kim i Tap | Patufet (segona epoca) | Baguña Hermanos, S. L. |
| 1974 | Carusino, un can muy fino | "Mortadelo" | Bruguera |

## Referències

* 1 2 De la historieta y su uso. Jesús Cuadrado. Ediciones Sinsentido, 2000. LLibre 1, pàgina 530.(castellà)
* 1 2 Guiral (11/2007), pàg. 73.
* ↑ Les revistes infantils catalanes de 1938 ençà. Enric Larreula. Edicions 62, 1985.
* ↑ Riera Pujal, Jordi. «Garcia Lorente al Patufet». El còmic en català, 17-03-2014. [Consulta: 19 abril 2019].

## Bibliografia

* Cuadrado, Jesús. Atlas español de la cultura popular: De la historieta y su uso 1873-2000 (en castellà). Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.
* GUIRAL, Antoni. Los tebeos de nuestra infancia: La Escuela Bruguera (1964-1986). Colección Magnum nº 7 (en castellà). Barcelona: Ediciones El Jueves, S. A., 11/2007. Depósito Legal: B-50353-2007.. ISBN 978-84-9741-589-7.

## Enllaços externs

* García Lorente a Humoristan (català)
* Pedro García Lorene a Tebeosfera (castellà)
* El còmic en català Garcia Lorente a Patufet
# Federació Nacional Autònoma de Futbol d'Hondures

La Federació Nacional Autònoma de Futbol d'Hondures, també coneguda per l'acrònim FENAFUTH, és l'òrgan de govern del futbol hondureny i està afiliada a la Federació Internacional de Futbol Associació (FIFA) des de 1946, a la Confederació del Nord, Centreamèrica i el Carib de Futbol Associació (CONCACAF) des de 1961 i a la Unió Caribenya de Futbol (UNCAF) des de 1990. La Fenafuth és la responsable de la preparació de totes les seleccions nacionals d'Hondures i de vetllar pel compliment de la normativa de la Fifa a través de les comissions d'àrbitres i de disciplina.

## Història

La història del futbol hondureny es remunta a 1896, quan van arribar a Puerto Cortés passatgers provinents d'Europa, concretament el fill d'immigrants francesos Julio Luis Ustaritz que, entre el seu equipatge, hi portava una pilota de futbol. L'any 1906, el govern d'Hondures va contractar al professor guatemalenc, Miguel Saravia, que es va encarregar d'ensenyar la pràctica del futbol a la Escuela Normal de Varones de Tegucigalpa.
L'any 1912, es va fundar el Club Deportivo Olímpia, que és considerat l'equip més antic d'Hondures, però el futbol hondureny no començaria a expandir-se fins a la dècada dels 20, amb la fundació del Club Deportivo Motagua a la capital, el Club Deportivo Marathon i el Real Club Deportivo España a San Pedro Sula. el Club Excelsior a Puerto Cortés i el club Naco a La Ceiba.
El 1935, es va començar a organitzar el futbol hondureny amb la fundació de la Federación Nacional Deportiva Extraescolar, el 1946 es va afiliar a la Fifa i no va ser fins al 1980 que va canviar a la denominació actual de Fenafuth.

## Organització

El futbol d'Hondures s'organitza en tres lligues de futbol: la Liga Mayor de Fútbol o de tercera divisió, la Liga de Ascenso o de segona divisió i la Liga Nacional de Fútbol Profesional o de primera divisió, que és el torneig professional de futbol més important d'Hondures. Es va fundar el 10 de mayo de 1964 i la conformen deu equips.
Pel que fa a les seleccions, la Fenafuth es la responsable de la selecció nacional absoluta i de les seleccions nacionals sub-15, sub-17, sub-20 i sub-23

## Referències

* ↑ «Honduras» (en castellà). Fifa. Arxivat de l'original el 2019-03-07. [Consulta: 14 març 2019].
* ↑ «Honduras» (en castellà). Concacaf. [Consulta: 14 març 2019].
* ↑ «Honduras» (en castellà). Uncaf. [Consulta: 14 març 2019].
* ↑ «Conoce la historia del fútbol en Honduras» (en castellà). Fenafuth, 05-01-2019. [Consulta: 14 març 2019].
* ↑ «102 Años del "León"» (en castellà102). Diario MÁS (Honduras), 12-06-2014. [Consulta: 14 març 2019].
* ↑ Caro Fernández, Albeiro. «Perfil de la Selección Hondureña» (en castellà). El Colombiano, 08-06-2010. [Consulta: 14 març 2019].
* ↑ «Fútbol de Honduras» (en castellà). Fútbol de Honduras. [Consulta: 14 març 2019].
* ↑ «El nuevo método de trabajo de Fabián Coito con la selección» (en castellà). Diez (Honduras), 14-03-2019. [Consulta: 14 març 2019].

## Enllaços externs

* Estatutos 2016: FENAFUTH PDF (castellà)
# Arredondo

Arredondo és un municipi de la Comunitat Autònoma de Cantàbria. Està situat en la comarca del vall de l'Asón. Antigament es denominava la Capital del món, perquè d'allí van emigrar nombrosos indians cap a Amèrica, on van fer fortuna i en tornar es donaven cita en el poble amb grans guanys i riqueses.

## Localitats

* Alisas.
* Arredondo (Capital).
* Asón.
* El Avellanal.
* La Iglesia.
* Rocías.
* La Roza.
* Socueva.
* Tabladillo.
* Val del Asón.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2005 |
| 1.538 | 1.527 | 1.496 | 1.543 | 1.370 | 1.361 | 1.216 | 1.052 | 812 | 788 | 635 | 558 |
Font: INE
# VRB

VRB té els següents significats:
* Associació de bibliotecaris religiosos-científics (del seu nom en neerlandès Vereniging van Religieus-wetenschappelijke Bibliothecarissen), associació de biblioteques de teologia de Bèlgica
* Vitznau-Rigi-Bahn, línia ferroviària turística de Suïssa
* Vodka-Red Bull, còctel compost de vodka i una beguda energètica
* Bateria redox de vanadi (del seu nom en anglès Vanadium Redox Battery), bateria recarregable que utilitza vanadi
* VRB també és el codi de l'OACI de Silverback Cargo Freighters, aerolínia de transport de Ruanda
* Vrb també és l'abreviatura de la vrbaïta, mineral de la classe dels sulfurs
# Sofia-Xuan Zhang

Sofia-Xuan Zhang (Cartagena, 14 de setembre de 1999) és una jugadora de tennis de taula catalana d'ascendència xinesa que competeix al club Vic Tennis Taula. El 2019, va proclamar-se tricampiona d'Espanya absoluta: en individual, en dobles amb Ana Garcia i en dobles mixtos amb Carlos Caballero.
La seva mare, Xu Hong, va ser jugadora i entrenadora professional de tennis de taula i el seu pare, Zhang Zhilin, va ser futbolista professional al seu país. Sofia-Xuan Zhang va néixer a Cartagena on la seva mare jugava, però de ben petita va anar a viure a Girona després que Xu fitxés pel Foment Deportiu Cassanenc, on Zhang es va iniciar en el tennis de taula. Sofia-Xuan Zhang va jugar al Suris Calella de la Superdivisió femenina sis temporades, fins al 2019.
El 2022 va proclamar-se per segona vegada campiona d'Espanya absoluta en individual. Actualment viu a Sabadell i s'entrena al Centre d'Alt Rendiment de Sant Cugat del Vallès.

## Palmarès

* 2 Campionats de Catalunya de tennis de taula individual: 2013, 2016
* 4 Campionats de Catalunya de tennis de taula en dobles: 2013, 2014, 2015, 2016
* 2 Campionats d'Espanya de tennis de taula individual: 2019, 2022
* 2 Campionat d'Espanya de tennis de taula en dobles: 2019, 2022
* 1 Campionat d'Espanya de tennis de taula en dobles mixtes: 2019, 2022

## Referències

* ↑ «Concentració i reflexos són essencials a tenis taula». TV3, 10-02-2020. [Consulta: 4 juny 2022].
* ↑ TV3. «Gàlia Dvorak i Sofia Xuan: tenis de taula català amb ADN internacional». TV3, 11-11-2020. [Consulta: 4 juny 2022].
* 1 2 «La palista catalana Sofia Xuan Zhang assoleix un triplet històric amb 19 anys», 18-03-2019. [Consulta: 4 juny 2022].
* ↑ «El Suris Calella renuncia a la élite» (en castellà). Sport, 08-06-2019. [Consulta: 4 juny 2022].
* ↑ «Sofía-Xuan Zhang y Marc Durán logran su segundo título individual de campeones de España» (en castellà). Marca, 08-03-2022. [Consulta: 4 juny 2022].
# Víctor Oliva i Sala

Víctor Oliva i Sala (Vilanova i la Geltrú, 26 d'octubre de 1884 - Sant Feliu de Codines, 29 d'agost de 1948) fou un impressor, editor i escriptor català, fill de Joan Oliva i Milà i Anna Sala Bordas.
Es casà amb Elvira Granell Bartomeu, neboda d'Antònia Bartomeu Baró, gran admiradora de l'escriptora Víctor Català. Aquesta dedicà una poesia a la petita Mª. Victòria Oliva Granell, que el seu pare incorporà al luxós record del dia de la celebració del seu naixement, 14 de novembre del 1919, que se celebrà el 14 de maig de 1920.
Des de ben jove treballà a la impremta del seu pare, juntament amb el seu germà Demetri. Estudià peritatge industrial i químic a l'Escola Industrial de Vilanova i història a la Universitat de Barcelona
Com a escriptor col·laborà en diverses revistes barcelonines, com ara Joventut, El Poble Català i Vell i nou entre d'altres. Publicà de manera habitual al Diario de Villanueva y Geltrú. El 1906 dirigí el setmanari Costa de Ponent i el 1914 fou un dels principals promotors de la revista literària Themis. Fou autor de la novel·la Eros-Christ (1908), Introducción al estudio del arte del alfabeto en Cataluña (1913) o Reseña histórico-descriptiva de Vilanueva y Geltrú y de la Biblioteca-Museo de Balaguer (1921).
Prengué part activa en diverses entitats i participà en el I Congrés Internacional de la Llengua Catalana de 1906.
A més de la tasca artística i cultura, fou un amant dels esports. Junt al seu germà fou l'introductor del futbol a Vilanova i la Geltrú el 1906, on jugava de porter. També col·laborà amb la premsa esportiva del moment, El Mundo Deportivo i Los Deportes.

## Referències

* ↑ Barjau i Rico, Santi. Joan Oliva i Milà : 1858-1911. Vilanova i la Geltrú: Ajuntament de Vilanova i la Geltrú, 2001, p. 38 [Consulta: 27 abril 2020].
* 1 2 3 4 Puig Rovira, Francesc X. Diccionari biogràfic de Vilanova i la Geltrú : dones i homes que han fet història. Vilanova i la Geltrú: Ajuntament de Vilanova i la Geltrú, 2003, p. 233, 234. ISBN 84-85960-83-1.
* 1 2 3 «Víctor Oliva i Sala». Diccionari de la literatura catalana. Barcelona: Grup Enciclopèdia Catalana.
# Partido Nacional de los Trabajadores

Partido Nacional de los Trabajadores (PNT) és un petit partit polític espanyol d'extrema dreta fundat en 1993 i dirigit per Miguel Murcia. La política del PNT es basa en l'enduriment de les penes per als delinqüents, la pena de mort per als terroristes, l'oposició a rebre més immigració, la defensa de la unitat d'Espanya, l'oposició al matrimoni entre persones del mateix sexe i l'oposició al gran capital. En l'any 2000 va participar en la Plataforma España 2000. El PNT es va presentar a les eleccions generals espanyoles de 2004 en la regió de Múrcia i va tenir 379 vots (0,05%).

## Enllaços externs

* PNT
# Farouk Mardam-Bey

Farouk Mardam-Bey és un editor francès. Resident a França des de 1965. Llicenciat en Ciències Polítiques en la Universitat de Caen i en Didàctica de la Història en la Universitat de París VII. Va ser cap de la biblioteca de l'Institut del Món Àrab, on actualment exerceix com a Conseller Cultural. Des de 1981 és director de publicació de la Revue d'études palestiniennes i, des de 1995, editor i director de la col·lecció «Sindbad» d'Actes Sud.
El 1992 publica, en col·laboració amb Samir Kassir, Itinéraires de Paris à Jérusalem: la France et le conflit israélo-arabe, 1917-1991. Juntament a Elias Sanbar, ha coordinat l'edició de les obres: Palestine: cartes postales de la collection de Ezzedine Kalak (1980), Classiques arabes (1981), Jérusalem, le sacré et le politique (2000) i El derecho al retorno: el problema de los refugiados palestinos (2002). També ha coordinat la publicació de títols com: Mille et un livres sur le monde arabe (1990), Le monde arabe: bibliographie sélective et analytique (1987), Ecrivains arabes d'hier et d'aujourd'hui (1996), Palestine, l'enjeu culturel (1997), Liban, figures contemporaines (1999) i La Poésie arabe (1999). Ha traduït al francès obres dels escriptors Mahmud Darwish i Saadi Youssef, i és autor de tres llibres sobre gastronomia.

## Referències

* ↑ «Farouk Mardam-Bey». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Persatuan Sepakbola Indonesia Surakarta

El Persatuan Sepakbola Indonesia Surakarta, més conegut com a Persis Solo, és un club de futbol indonesi de la ciutat de Solo (Surakarta), Java Central.

## Història

El club va ser fundat l'any 1923 amb el nom de Vorstenlandsche Voetbal Bond (VVB).

## Palmarès

* Lliga amateur indonèsia de futbol:
** 1935, 1936, 1939, 1940, 1941, 1942, 1943, 1948

## Referències

* ↑ «Sexy Gaul Solo Berita Olah Raga». Arxivat de l'original el 2011-10-04. [Consulta: 4 octubre 2011].

## Enllaços externs

* Web oficial Arxivat 2009-07-24 a Wayback Machine.
* Web de seguidors Arxivat 2008-07-07 a Wayback Machine.
# Federació Nacional dels Treballadors d'Angola

La Federació Nacional dels Treballadors d'Angola (portuguès Federação Nacional dos Trabalhadores de Angola, FNTA) era una organització sindical angolesa a l'exili, amb seu a Kinshasa. la FNTA fou fundada a mitjans de 1964 per dissidents de la Unió Nacional de Treballadors d'Angola (UNTA). S. David N'Dombasie era el secretari general de la FNTA. FNTA la seva base social era principalment el grup ètnic bazombo.
Poc després de la seva fundació, la FNTA va començar a buscar suport financer d'organismes sindicals a l'estranger (igual que molts altres grups d'exiliats a Kinshasa). FNTA va demanar a l'AFL-CIO estatunidenca suport material.
FNTA es va unir a la UGTA i a la CGTA per atacar la coalició CUACSA liderada per la UNTA, després que la CUACSA denunciés els altres sindicats amb base a Kinshasa.
Pel 1967 la FNTA havia deixat d'existir.

## Vegeu també

* Sindicats d'Angola

## Referències

* ↑ Mielke, Siegfried. Internationales Gewerkschaftshandbuch. Opladen: Laske + Budrich, 1983. p. 205
* 1 2 3 Marcum, John A. The Angolan Revolution. Vol. 2, Exile Politics and Guerrilla Warfare (1962-1976). Cambridge, Mass: MIT, 1978. pp. 158-159, 393
* ↑ Santos, Eduardo dos. Pan-africanismo de ontem e de hoje. 1968. p. 10
* 1 2 3 Marcum, John A. The Angolan Revolution. Vol. 2, Exile Politics and Guerrilla Warfare (1962-1976). Cambridge, Mass: MIT, 1978. p. 376
* ↑ Marcum, John A. The Angolan Revolution. Vol. 2, Exile Politics and Guerrilla Warfare (1962-1976). Cambridge, Mass: MIT, 1978. p. 160
# Srednekhorski

Srednekhorski (en rus: Среднехорский) és un poble (un possiólok) del krai de Khabàrovsk, a l'Extrem Orient de Rússia. El 2016 tenia 204 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»